CELEX: 32021R1928
Language: et
Date: 2021-08-31 00:00:00
Title: Komisjoni delegeeritud määrus (EL) 2021/1928, 31. august 2021, millega muudetakse delegeeritud määrust (EL) 2020/760 seoses Argentina teatavate tariifikvootide haldamise ja kogustega ning parandatakse kõnealust määrust selle üleminekusätete osas

9.11.2021   
               
               
                  ET
               
               
                  Euroopa Liidu Teataja
               
               
                  L 394/1
               
            
         KOMISJONI DELEGEERITUD MÄÄRUS (EL) 2021/1928,
         31. august 2021,
         millega muudetakse delegeeritud määrust (EL) 2020/760 seoses Argentina teatavate tariifikvootide haldamise ja kogustega ning parandatakse kõnealust määrust selle üleminekusätete osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikleid 185 ja 186 ning artikli 223 lõiget 2,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (2) eriti selle artikli 64 lõiget 6 ja artikli 66 lõiget 3,
         ning arvestades järgmist:
         
                     (1)
                  
                  
                     Komisjoni delegeeritud määrusega (EL) 2020/760 (3) täiendatakse määrust (EL) nr 1308/2013 seoses põllumajandustoodete suhtes kohaldatavate impordi- ja eksporditariifikvootide litsentside alusel haldamise eeskirjadega ning täiendatakse määrust (EL) nr 1306/2013 seoses tariifikvootide haldamisel tagatiste esitamisega.
                  
               
                     (2)
                  
                  
                     Euroopa Liidu ja Argentina Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepinguga, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu (edaspidi „leping“) ja mis sõlmiti nõukogu otsusega (EL) 2021/1213, (4) muudetakse mõnede tariifikvootide haldamise süsteemi.
                  
               
                     (3)
                  
                  
                     Lepinguga viiakse sisse muudatus, mille kohaselt hakatakse Argentinast pärit küüslaugu tariifikvooti senise ja uue importijate süsteemi asemel haldama üheaegse läbivaatamise meetodiga ning kõnealuse tariifikvoodi suhtes individuaalse kvoodi nõuet ei kohaldata. Sellest tulenevalt tuleks delegeeritud määruse (EL) 2020/760 artikli 9 lõige 4 välja jätta.
                  
               
                     (4)
                  
                  
                     Lepinguga jaotatakse ümber järjekorranumbritega 09.4213 ja 09.4412 tariifikvoodid, mis on seotud kodulindudega, ja eraldatakse osa nende kogustest kahele uuele tariifikvoodile, mis on seotud Argentinast pärit kaupadega, mille järjekorranumbrid on 09.4289 ja 09.4290. Viited nendele uutele tariifikvootidele tuleks lisada delegeeritud määruse (EL) 2020/760 artikli 9 lõigetesse 6 ja 7.
                  
               
                     (5)
                  
                  
                     Delegeeritud määruse (EL) 2020/760 artikli 27 lõike 2 kohaselt kohaldatakse kõnealust määrust alates 1. jaanuarist 2021 algavate tariifikvootide kehtivusperioodide suhtes. Kõnealuse määruse artikli 26 esimese lõigu üleminekusätte kohaselt võib kõnealuse määruse artiklis 9 osutatud individuaalse kvoodi kehtestada vastavalt kõnealuse määruse artikliga 25 kehtetuks tunnistatud määrustele kahel esimesel tariifikvoodi kehtivusperioodil „pärast käesoleva määruse jõustumist“. See sõnastus tuleks viia vastavusse delegeeritud määruse (EL) 2020/760 artikli 27 lõikega 2, osutades kahele esimesele tariifikvoodi kehtivusperioodile, mille suhtes käesolevat määrust kohaldatakse.
                  
               
                     (6)
                  
                  
                     Sarnane parandus tuleb teha ka delegeeritud määruse (EL) 2020/760 artikli 26 teises lõigus. Lisaks tuleks kõnealuses sättes täpsustada, et individuaalse kvoodi võib kehtestada, kasutades 12-kuuliste ajavahemike asemel täielikke tariifikvoodi kehtivusperioode.
                  
               
                     (7)
                  
                  
                     Segaduse vältimiseks on asjakohane parandada ka vastavat põhjendust.
                  
               
                     (8)
                  
                  
                     Delegeeritud määrust (EL) 2020/760 tuleks seepärast vastavalt muuta ja parandada.
                  
               
                     (9)
                  
                  
                     Delegeeritud määruse (EL) 2020/760 artikli 9 lõiget 4 tuleks kooskõlas komisjoni rakendusmäärusega (EL) 2020/761 (5) jätkuvalt kohaldada järjekorranumbriga 09.4104 tähistatud tariifikvoodi käimasoleva tariifikvoodi kehtivusperioodi suhtes kuni järjekorranumbri 09.4288 alla kuuluva tariifikvoodi esimese kehtivusperioodi alguseni.
                  
               
                     (10)
                  
                  
                     Delegeeritud määruse (EL) 2020/760 artikli 9 lõigete 6 ja 7 muudatust tuleks kohaldada alates järjekorranumbritega 09.4289 ja 09.4290 tähistatud tariifikvootide esimese kehtivusperioodi algusest, mis algab pärast käesoleva määruse jõustumist,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2020/760 muutmine ja parandamine
            Delegeeritud määrust (EL) 2020/760 muudetakse ja parandatakse järgmiselt.
            
                        1)
                     
                     
                        Põhjendus 18 asendatakse järgmisega:
                        
                                    „(18)
                                 
                                 
                                    Et vältida kaubavoogude häirimist, on vaja ette näha kehtetuks tunnistatud õigusaktide kohaldamise jätkamine kõnealuste õigusaktide alusel enne käesoleva määruse kohaldamise kuupäeva välja antud impordilitsentside suhtes. Samal eesmärgil on asjakohane võimaldada litsentsi väljaandvatel asutustel kehtestada individuaalne kvoot kooskõlas kehtetuks tunnistatud õigusaktidega selliste tariifikvoodi kehtivusperioodide jooksul, mis algavad 1. jaanuaril 2021 ja mille suhtes kohaldatakse käesolevat määrust.“
                                 
                              
                  
                        2)
                     
                     
                        Artiklit 9 muudetakse järgmiselt:
                        
                                    a)
                                 
                                 
                                    lõige 4 jäetakse välja;
                                 
                              
                                    b)
                                 
                                 
                                    lõiked 6 ja 7 asendatakse järgmisega:
                                    
                                       „6.   Erandina lõikest 2 kumuleeritakse individuaalse kvoodi arvutamisel selliste toodete kogused, mis on liidus vabasse ringlusse lubatud ja mis kuuluvad rakendusmääruse (EL) 2020/761 I lisas sätestatud kolme või nelja järjekorranumbriga kvoodi sisaldava järgmise rühma alla:
                                       
                                                    
                                                
                                                
                                                   09.4211, 09.4212, 09.4213 ja 09.4290;
                                                
                                             
                                                    
                                                
                                                
                                                   09.4214, 09.4215 ja 09.4216;
                                                
                                             
                                                    
                                                
                                                
                                                   09.4410, 09.4411, 09.4412 ja 09.4289.
                                                
                                             
                                    
                                       7.   Erandina lõikest 3 ei tohi järjekorranumbritega 09.4211, 09.4212, 09.4213 ja 09.4290 tähistatud tariifikvootide puhul kõnealuse nelja tariifikvoodi kehtivusperioodil esitatud litsentsitaotlustega hõlmatud toodete üldkogus ületada taotleja üldkvooti kõnealuse nelja tariifikvoodi puhul. Taotleja võib valida, kuidas jagada üldkvoot tariifikvootide vahel, mille kohta taotlused esitatakse. Seda reeglit kohaldatakse ka järjekorranumbritega 09.4214, 09.4215 ja 09.4216 ning 09.4410, 09.4411, 09.4412 ja 09.4289 tähistatud tariifikvootide suhtes.“
                                    
                                 
                              
                  
                        3)
                     
                     
                        Artikkel 26 asendatakse järgmisega:
                        
                           „Artikkel 26
                           Üleminekusätted
                           Esimesel kahel tariifikvoodi kehtivusperioodil, mil käesolevat määrust vastavalt artikli 27 lõikele 2 kohaldatakse, võib litsentse väljaandev asutus kehtestada artiklis 9 osutatud individuaalse kvoodi kooskõlas artiklis 25 nimetatud asjaomaste kehtetuks tunnistatud määrustega.
                           Kui ühel või mõlemal tariifikvoodi kehtivusperioodil, mis eelneb esimesele tariifikvoodi kehtivusperioodile, mil käesolevat määrust vastavalt artikli 27 lõikele 2 kohaldatakse, ei ole artiklis 9 nimetatud individuaalse kvoodi nõudele vastavat tariifikvooti täielikult kasutatud, võivad ettevõtjad otsustada kehtestada oma individuaalse kvoodi kooskõlas artikli 9 lõikega 1 või kasutada individuaalse koodi määramiseks kahte viimast eelnevat tariifikvoodi perioodi, kus tariifikvoot oli täielikult kasutatud.“
                        
                     
                  
         
            Artikkel 2
            Üleminekusäte
            Delegeeritud määruse (EL) 2020/760 artikli 9 lõike 4 kohaldamist jätkatakse järjekorranumbriga 09.4104 tähistatud tariifikvoodi käimasoleva tariifikvoodi kehtivusperioodi suhtes.
         
         
            Artikkel 3
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Kuid artikli 1 punkti 2 alapunkti b kohaldatakse alates järjekorranumbritega 09.4289 ja 09.4290 tähistatud tariifikvootide esimese kehtivusperioodi algusest, mis algab pärast käesoleva määruse jõustumist.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 347, 20.12.2013, lk 671.
         
            (2)  ELT L 347, 20.12.2013, lk 549.
         
            (3)  Komisjoni 17. detsembri 2019. aasta delegeeritud määrus (EL) 2020/760, millega täiendatakse Euroopa Parlamendi ja nõukogu määrust (EL) nr 1308/2013 seoses impordi- ja eksporditariifikvootide litsentside alusel haldamise eeskirjadega ning täiendatakse Euroopa Parlamendi ja nõukogu määrust (EL) nr 1306/2013 seoses tariifikvootide haldamisel tagatiste esitamisega (ELT L 185, 12.6.2020, lk 1).
         
            (4)  Nõukogu 13. juuli 2021. aasta otsus (EL) 2021/1213 Euroopa Liidu ja Argentina Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta (ELT L 264, 26.7.2021, lk 1).
         
            (5)  Komisjoni 17. detsembri 2019. aasta rakendusmäärus (EL) 2020/761, millega kehtestatakse Euroopa Parlamendi ja nõukogu määruste (EL) nr 1306/2013, (EL) nr 1308/2013 ja (EL) nr 510/2014 rakenduseeskirjad seoses tariifikvootide litsentside abil haldamise süsteemiga (ELT L 185, 12.6.2020, lk 24).